Komission kertomus Euroopan parlamentille ja neuvostolle sisävesiväylien/sisävesiliikenteen tavarakuljetusten tilastoista 6 päivänä syyskuuta 2006 annetun Euroopan parlamentin ja neuvoston asetuksen (EY) N:o 1365/2006 soveltamisesta saaduista kokemuksista /* KOM/2010/0064 lopull. */





[pic] | EUROOPAN KOMISSIO | Bryssel 1.3.2010 KOM(2010)64 lopullinen KOMISSION KERTOMUS EUROOPAN PARLAMENTILLE JA NEUVOSTOLLE sisävesiväylien/sisävesiliikenteen tavarakuljetusten tilastoista 6 päivänä syyskuuta 2006 annetun Euroopan parlamentin ja neuvoston asetuksen (EY) N:o 1365/2006 soveltamisesta saaduista kokemuksista KOMISSION KERTOMUS EUROOPAN PARLAMENTILLE JA NEUVOSTOLLE sisävesiväylien/sisävesiliikenteen tavarakuljetusten tilastoista 6 päivänä syyskuuta 2006 annetun Euroopan parlamentin ja neuvoston asetuksen (EY) N:o 1365/2006 soveltamisesta saaduista kokemuksista SISÄLLYSLUETTELO TIIVISTELMÄ 4 1 JOHDANTO 4 1.1 TAUSTA JA TAVOITTEET 4 1.2 POLIITTINEN ASIAYHTEYS 5 1.3 TÄYTÄNTÖÖNPANOSÄÄNNÖT 5 1.4 ASETUKSEN SOVELTAMINEN JÄSENVALTIOIHIN JA MUIHIN MAIHIN 6 2 ASETUKSEN TÄYTÄNTÖÖNPANO 6 2.1 ESILLE TULLEET KYSYMYKSET 6 2.1.1 Lakisääteisten velvoitteiden noudattaminen 6 2.1.2 Ilmoittaville maille aiheutuva taakka asetuksen täytäntöönpanon ja säännöllisen tietojen toimittamisen osalta 8 2.1.3 Tietojen keruu-, kokoamis- ja validointiprosessi 8 2.1.4 Menetelmäkysymykset 8 2.2 TULOKSET 9 2.2.1 Tietojen toimittaminen ja validointi 9 2.2.2 Menetelmäohjeet 9 2.2.3 Tietojen levittäminen 9 3 PÄÄTELMÄT 10 3.1 LYHYEN AIKAVÄLIN KEHITYS 11 3.2 PITKÄN AIKAVÄLIN KEHITYSNÄKYMÄT 11 TAULUKOT Taulukko 1: Asetuksen vaatimusten noudattaminen: kunakin vuonna toimitetut tietokokonaisuudet 7 Taulukko 2: Rahdin kuljetus sisävesiliikenteessä maittain: vuoden 2008 tiedot ja kasvu vuosina 2007–2008 10 Tiivistelmä Sisävesiväylien/sisävesiliikenteen tavarakuljetusten tilastoista annetun Euroopan parlamentin ja neuvoston asetuksen (EY) N:o 1365/2006[1] 8 artiklassa säädetään, että kuultuaan Euroopan tilastojärjestelmää käsittelevää komiteaa (aiempi tilasto-ohjelmakomitea) komissio antaa viimeistään 15 päivänä lokakuuta 2009 Euroopan parlamentille ja neuvostolle asetuksen täytäntöönpanoa koskevan kertomuksen. Tällä kertomuksella pyritään täyttämään tämä vaatimus. Tässä kertomuksessa esitetään lainsäädännön taustaa, tavoitteita ja poliittista yhteyttä. Lisäksi siinä käsitellään lainsäädännön täytäntöönpanoon liittyvistä kysymyksistä ja kuvataan tärkeimmät saavutetut tulokset. Loppuosassa esitetään päätelmät ja mahdolliset tulevat kehitysnäkymät. Asetuksen myötä on saatu enemmän yksityiskohtaista tietoa sisävesitse tapahtuvasta tavarankuljetuksesta Euroopassa ja tietojen laatu ja ajantasaisuus on parantunut. Jäsenvaltiot ovat pyrkineet täyttämään asetuksen vaatimukset, ja suurin osa jäsenvaltioista toimittaa kaikki vaaditut tiedot asetetuissa määräajoissa. 1 JOHDANTO 1.1 TAUSTA JA TAVOITTEET Sisävesitse kuljetetuista tavaroista alettiin kerätä tietoja vuonna 1982 neuvoston direktiivin 80/1119/ETY myötä. Tällä vanhalla direktiivillä oli monia heikkouksia, joiden vuoksi tätä kuljetustapaa ei voitu seurata asianmukaisesti. Asetuksessa (EY) N:o 1365/2006 korjattiin näitä puutteita ja vahvistettiin yhteiset säännöt sisävesiväylien/sisävesiliikenteen tavarakuljetusten tilastoille. Asetuksen tarkoituksena oli tuottaa komissiolle, muille EU:n toimielimille, jäsenvaltioiden viranomaisille ja kansalaisille vertailukelpoisia, luotettavia, yhdenmukaisia, säännöllisiä ja kattavia tilastotietoja sisävesiväylien/sisävesiliikenteen tavarakuljetuksista Euroopan unionissa. Asetuksen (EY) N:o 1365/2006 tärkeimmät vaatimukset voidaan tiivistää seuraavasti: - ainoastaan jäsenvaltioiden, joiden (sisävesiliikenteen) tavarakuljetusten kokonaismäärä ylittää miljoona tonnia vuodessa, on ilmoitettava vaaditut tiedot; - havaintojaksoina ovat neljännesvuosi ja vuosi; jäsenvaltioiden taakan vähentämiseksi ei vaadita tietojen toimittamista kuukausittain; - tiedonkeruuta on vähennetty niiden jäsenvaltioiden osalta, joiden sisävesiväylillä ei ole kansainvälisiä kuljetuksia tai kauttakuljetuksia mutta joissa kansallisten tavarakuljetusten kokonaismäärä sisävesiliikenteessä ylittää miljoona tonnia vuodessa; - alustyyppien luokitusta on yksinkertaistettu, ja on otettu käyttöön uusi tietokenttä lastattujen/tyhjien alusten ja konttien erottamiseksi toisistaan; - rahtitiedot kerätään myös konttikuljetuksista; - maantieteellistä alkuperää/määränpäätä koskevat tiedot on annettava NUTS 2 -tasolla. 1.2 POLIITTINEN ASIAYHTEYS Sisävesiliikenteen osuus sisämaanliikenteen kaikista tavarankuljetuksista Euroopassa on merkittävä (noin 5–6 prosenttia tonnikilometreinä). Sisävesiliikenteen pääpiirteet Euroopassa ovat seuraavat: - laaja vesiväyläverkosto (yli 37 000 km); 20 jäsenvaltiolla on sisävesiväyliä, ja niistä 12:n vesiväylät muodostavat toisiinsa kytkeytyvän verkoston; - luotettavuus, turvallisuus ja vähäiset ympäristövaikutukset; - hyvä turvallisuustaso; tämä on erityisen tärkeää kuljetettaessa vaarallisia tavaroita; - hyvä energiatehokkuus; energian kulutus tonnikilometriä kohti on noin 17 prosenttia maantieliikenteen ja 50 prosenttia rautatieliikenteen kulutuksesta. Sisävesiliikenteen osuuden lisäämiseen on olemassa huomattavat mahdollisuudet. Tällä on merkitystä erityisesti, kun otetaan huomioon muiden kuljetusmuotojen toistuva ruuhkautuminen ja kapasiteettiongelmat. Kehittämällä sisävesiliikennettä lisää voidaan auttaa vähentämään ylikuormitetun tieverkoston ruuhkautumista tiheään asutuilla alueilla. Yhteisen liikennepolitiikan kehittäminen edellyttää parasta mahdollista tietämystä sisävesiliikenteen laajuudesta ja tilanteesta. Valkoisessa kirjassa Eurooppalainen liikennepolitiikka vuoteen 2010: valintojen aika[2] määritellään yhteisen liikennepolitiikan tavoite: auttaa tarjoamaan eurooppalaisille suorituskykyisiä ja tehokkaita liikennejärjestelmiä. Tavoite on säilytetty myös valkoisen kirjan väliarvioinnissa[3], vaikka sitä onkin kohdennettu enemmän liikenteen kestävyyden turvaamiseen Euroopassa. Sisävesiväyliä/sisävesiliikennettä koskevia yhteisön tilastoja käytetään laadittaessa, seurattaessa ja arvioitaessa EU:n liikennepolitiikkaa samoin kuin muita aloja (esimerkiksi sisämarkkinoiden toimintaa) koskevaa EU:n politiikkaa. Tiedonkeruulla autetaan myös edistämään sisävesiliikennettä ja yhdistämään se osaksi intermodaalista logistiikkaketjua. 1.3 TÄYTÄNTÖÖNPANOSÄÄNNÖT Asetuksella (EY) N:o 1365/2006 annetaan komissiolle täytäntöönpanovalta, jota on käytettävä asetuksen 9 ja 10 artiklassa säädetyn komiteamenettelyn mukaisesti. Eurostat on käyttänyt tätä menettelyä sääntöjen antamiseksi useista täytäntöönpanon osatekijöistä. Säännöt hyväksytään komission asetusten muodossa, kun on ensin kuultu Euroopan tilastojärjestelmää käsittelevää komiteaa. Toistaiseksi on annettu kaksi komission täytäntöönpanoasetusta. Komission asetuksessa (EY) N:o 425/2007[4] esitetään kattavat täytäntöönpanojärjestelyt, mukaan luettuna kattava luettelo määritelmistä, selityksistä ja tietojen ilmoittamista koskevista suuntaviivoista. Lisäksi siinä kuvataan yksityiskohtaisesti vaadittavat tiedostot ja tietojen toimittamiseen käytettävä väline. Komission asetuksella (EY) N:o 1304/2007[5] on lähinnä tarkoitus vahvistaa NST 2007 -luokitus yksinomaiseksi tavarakuljetuksissa käytettäväksi luokitukseksi. 1.4 ASETUKSEN SOVELTAMINEN JÄSENVALTIOIHIN JA MUIHIN MAIHIN Asetusta (EY) N:o 1365/2006 sovelletaan sellaisenaan ja kaikilta osiltaan kaikissa jäsenvaltioissa. Sitä ei tarvitse saattaa osaksi kansallista lainsäädäntöä. Asetuksen vaatimusten mukaisesti 13 jäsenvaltiota on velvollisia toimittamaan tietoja (BE, BG, CZ, DE, FR, LU, HU, NL, AT, PL, RO, SK ja UK). Yhdistynyttä kuningaskuntaa koskee asetuksen 2 artiklan mukaisesti vähäisempi tietojen toimittamisvelvoite. Kolme jäsenvaltiota (FI, IT ja LT) toimittaa tietoja vapaaehtoisesti, vaikkei tätä edellytetäkään asetuksessa. Kuusi muuta jäsenvaltiota (BE, BG, CZ, LU, HU ja RO) toimittaa joitakin valinnaisia tietoja (alusliikenne, vaarallisten tavaroiden kuljetus ja onnettomuuksien lukumäärä) vapaaehtoisesti. Ehdokasmaista Kroatia toimitti neljännesvuosittaiset tiedot ja typistetyssä laajuudessa taulukon E1 tiedot viitevuodelta 2007. Viitevuodelta 2008 Kroatia toimitti kaikki asetuksessa edellytetyt tiedot ja vapaaehtoisesti tiedot vaarallisten tavaroiden kuljetuksesta. 2 ASETUKSEN TÄYTÄNTÖÖNPANO 2.1 ESILLE TULLEET KYSYMYKSET 2.1.1 Lakisääteisten velvoitteiden noudattaminen Asetuksessa määriteltyjen tiedontoimittamisvelvoitteiden noudattaminen on parantunut kyseisellä ajanjaksolla. Kaikki jäsenvaltiot toimittivat kaikki pakolliset tietokokonaisuudet, ja vain muutamissa tapauksissa ei pysytty asetuksessa säädetyissä määräajoissa. Viivästykset johtuvat lähinnä asetuksen vaatimusten täyttämiseksi käyttöön otetuista uusista menettelyistä, ja niistä päästäneen eroon lähitulevaisuudessa. Taulukossa 1 esitetään tietojen toimittamisen tilanne vuosina 2007–2008 tietokokonaisuuksittain ja jaksoittain. Tietokokonaisuudet D1 ja D2 toimitetaan neljännesvuosittain ja kaikki muut tietokokonaisuudet vuosittain. Taulukko 1: Asetuksen vaatimusten noudattaminen: kunakin vuonna toimitetut tietokokonaisuudet 2007 | 2008 | Neljännesvuosittain | Vuosittain | Neljännesvuosittain | Vuosittain | 2008 | Kasvu 2007–2008 | 2008 | Kasvu 2007–2008 | Belgia | 130 350 | -3,2 % | 8 746 | -2,9 % | Bulgaria(5) | 10 956 | +65,4 % | 2 890 | +185,9 % | Tšekki | 752 | -34,1 % | 28 | -23,7 % | Tanska | - | - | - | - | Saksa | 245 674 | -1,3 % | 64 056 | -1,0 % | Viro | - | - | - | - | Irlanti | - | - | - | - | Kreikka | - | - | - | - | Espanja | - | - | - | - | Ranska | 72 807 | -4,2 % | 8 910 | -3,2 % | Italia(1) | : | - | : | - | Kypros | - | - | - | - | Latvia | - | - | - | - | Liettua(1) | 146 | +15,7 % | 12 | +16,1 % | Luxemburg | 10 984 | +9,9 % | 367 | +6,6 % | Unkari | 8 829 | +5,0 % | 2 250 | +1,7 % | Malta | - | - | - | - | Alankomaat(2) | 333 202 | -3,8 % | 44 979 | -1,9 % | Itävalta | 11 209 | -7,4 % | 2 359 | -9,2 % | Puola | 6 101 | -5,3 % | 277 | +9,7 % | Portugali | - | - | - | - | Romania | 30 295 | +3,0 % | 8 687 | +6,0 % | Slovenia | - | - | - | - | Slovakia | 8 371 | +4,5 % | 1 101 | +9,7 % | Suomi(1) | 335 | -28,9 % | 80 | -20,9 % | Ruotsi | - | - | - | - | Yhdistynyt kuningaskunta(3) | 3 415 | -3,6 % | 149 | -8,3 % | EU-27(2)(4) | 511 442 | -2,7 % | 144 891 | +0,1 % | Kroatia(1) | 880 | -40,0 % | 79 | -27,9 % | (1) | Tiedot toimitettu vapaaehtoisesti. | (2) | Arvioidut ja väliaikaiset tiedot. | (3) | On toimitettava ainoastaan vuosittaiset taulukon E1 mukaiset tiedot. | (4) | Italian tietoja vuodelta 2007 ei otettu huomioon kasvuprosenttia laskettaessa. | (5) | Merkittävä lisäys johtuu siitä, että Bulgaria on alkanut ilmoittaa kauttakulkutiedot vuonna 2008. | : | Ei saatavilla. | - | Ei sovelleta. | 3 PÄÄTELMÄT Asetuksen (EY) N:o 1365/2006 täytäntöönpanosta saatuja kokemuksia ja tuloksia voidaan yleisesti pitää myönteisinä. Asetuksen antaminen ja niin kansallisella tasolla kuin Eurostatissa tarvittavien rakenteiden perustamiseksi tehty työ ja tähän osoitetut voimavarat ovat auttaneet tuottamaan nopeasti vertailukelpoisia ja korkealuokkaisia tuloksia. Tietojen toimittaminen on parantunut näinä kahtena perättäisenä vuonna, vaikka erityisesti toimitettujen tietokokonaisuuksien vertailukelpoisuudessa, kattavuudessa ja ajantasaisuudessa onkin vielä ongelmia. Useimpiin asetuksen tulkintaan sekä tietojen keruuseen, kokoamiseen, toimittamiseen ja validointiin liittyviin ongelmiin on löydetty ratkaisu. Asetuksen ansiosta alasta on saatavilla enemmän tietoa ja ilmoittaviin maihin kohdistuvaa rasitetta on vähennetty. Mitä tulee tietojen käyttöön, saatuja tuloksia voidaan soveltaa suoraan politiikan suunnittelussa, erityisesti sisävesiliikennealan politiikan kehittämisessä, täytäntöönpanossa ja seurannassa sekä jäsenvaltioissa että EU:n tasolla. Tietojen levittäminen erilaisten julkisten välineiden avulla on antanut lisää näkyvyyttä koko prosessille ja tarjonnut vastinetta toimintaan sijoitetuille resursseille. 3.1 LYHYEN AIKAVÄLIN KEHITYS Lyhyellä aikavälillä (yhdestä kahteen vuotta) toiminnassa olisi keskityttävä seuraaviin seikkoihin: - Tietojen laadun kehittäminen edelleen tietyiltä osin. Ilmoittavien maiden on toteutettava lisätoimia, jotta voidaan vähentää peilaavassa tilastovertailussa esiin tulleita eroja ja parantaa kauttakulkutietojen toimittamista. Tällä alalla voidaan päästä tuloksiin parantamalla ilmoittavien maiden yhteistyötä. - EU:n laajeneminen siten, että Kroatia liittyy sen jäseneksi. Eurostat auttaa tätä ehdokasmaata täyttämään sisävesiliikenteen tilastoja koskevan EU:n lainsäädännön vaatimukset. 3.2 PITKÄN AIKAVÄLIN KEHITYSNÄKYMÄT Asetus (EY) N:o 1365/2006 on varsin tuore, mutta jo nyt on mahdollista todeta joitakin mahdollisia kehitysnäkymiä: - Kerättyjen tietojen laatu saattaa parantua, jos otetaan asteittain käyttöön sisävesiliikennealusten eurooppalainen rekisteri ja käytetään laajalti jokiliikenteen tietopalvelua. - Saatetaan harkita uusien tai yksityiskohtaisempien muuttujien keräämistä tiedonkäyttäjien tarpeiden ja vastaajiin kohdistuvan mahdollisen taakan mukaan. Erityistä kiinnostusta herättävät tietojen toimittamisen ulottaminen koskemaan ’vaarallisten tavaroiden kuljetusta’ ja tietojen kerääminen yksityiskohtaisemmalla tasolla ’tavararyhmästä’ (NST 2007 -luokitus). - Maantieteellisen kattavuuden laajentaminen mahdollisesti joko EU:n tulevien laajentumisten tai kolmansien maiden ja/tai kansainvälisten järjestöjen kanssa tehtävien vapaaehtoisten yhteistyösopimusten seurauksena. [1] Euroopan parlamentin ja neuvoston asetus (EY) N:o 1365/2006, annettu 6 päivänä syyskuuta 2006, sisävesiväylien/sisävesiliikenteen tavarakuljetusten tilastoista, EUVL L 264, 25.9.2006, s. 1. [2] KOM(2001) 370, 12. syyskuuta 2001. [3] KOM(2006) 314, 22. kesäkuuta 2006: Kestävää liikkuvuutta Eurooppaan – Euroopan komission vuoden 2001 liikennepolitiikan valkoisen kirjan väliarviointi. [4] Komission asetus (EY) N:o 425/2007, annettu 19 päivänä huhtikuuta 2007, sisävesiväylien/sisävesiliikenteen tavarakuljetusten tilastoista annetun Euroopan parlamentin ja neuvoston asetuksen (EY) N:o 1365/2006 täytäntöönpanosta, EUVL L 103, 20.4.2007, s. 26. [5] Komission asetus (EY) N:o 1304/2007, annettu 7 päivänä marraskuuta 2007, neuvoston direktiivin 95/64/EY, neuvoston asetuksen (EY) N:o 1172/98 sekä Euroopan parlamentin ja neuvoston asetusten (EY) N:o 91/2003 ja (EY) N:o 1365/2006 muuttamisesta siltä osin kuin on kyse NST 2007 -luokituksen vahvistamisesta käytettäväksi yksinomaisesti tiettyjen liikennemuotojen tavarakuljetuksissa, EUVL L 290, 8.11.2007, s. 14.